b'\n_START_ARTICLE_\nPustri\xc5\xa1ka dolina\n_START_PARAGRAPH_\nPustri\xc5\xa1ka dolina (italijansko Val Pusteria, nem\xc5\xa1ko Pustertal, ladinsko Val de Puster) je italijanska dolina in upravna skupnost na vzhodnem Ju\xc5\xbenem Tirolskem. Glavno mesto je Bruneck (it. Brunico, lad. Bornech) s 14.148 prebivalci. Pustri\xc5\xa1ka dolina je upravno razdeljena na 26 ob\xc4\x8din. Prebivalci ve\xc4\x8dinoma govorijo nem\xc5\xa1ko (81\xc2\xa0%), ladinsko (13,5\xc2\xa0%), in italijansko (5,5\xc2\xa0%), slovansko poselitev v 6. stoletju pa izpri\xc4\x8dujejo krajevna in ledinska imena (npr. Petsch, Zopotnitzen, Zuchepoll, Gritschitsch). Leta 2004 je bilo 75.454 prebivalcev, od tega je 2,4\xc2\xa0% tujcev. Povr\xc5\xa1ina upravne skupnosti je 2.071\xc2\xa0km\xc2\xb2.'